2025 తెలంగాణలో ఎన్నికలు

తెలంగాణలో 2025 ఎన్నికలలో రాష్ట్రంలోని శాసనమండలి, పంచాయతీలకు, పట్టణ స్థానిక సంస్థలకు జరగవలసిన ఎన్నికల వివరాలు ఈ వ్యాసంలో వివరించబడ్డాయి.

ఫిబ్రవరి
తెలంగాణ రాష్ట్రంలోని రెండు ఉపాధ్యాయ నియోజకవర్గాలు కరీంనగర్-మెదక్-నిజామాబాద్-ఆదిలాబాద్ & నల్గొండ-ఖమ్మం-వరంగల్ స్థానాలకు, కరీంనగర్-మెదక్-నిజామాబాద్-ఆదిలాబాద్ నియోజకవర్గ స్థానానికి ఫిబ్రవరి 3న ఎన్నికల కేంద్ర ఎన్నికల సంఘం నోటిఫికేషన్‌ విడుదల చేసింది. ఫిబ్రవరి 27న ఉదయం 8 గంటల నుంచి సాయంత్రం 4 గంటల వరకు పోలింగ్‌ జరిగింది. నాలుగు ఉమ్మడి జిల్లాల్లో మార్చి 8వ తేదీ వరకు ఎన్నికల కోడ్‌ అమల్లో ఉంటుంది.

నల్లగొండ-వరంగల్‌-ఖమ్మం ఉపాధ్యాయ ఎమ్మెల్సీ స్థానంలో 93.55శాతం, కరీంనగర్‌, మెదక్‌, ఆదిలాబాద్‌, నిజామాబాద్‌ ఉపాధ్యాయ ఎమ్మెల్సీ స్థానంలో 91.90శాతం, కరీంనగర్‌, మెదక్‌, ఆదిలాబాద్‌, నిజామాబాద్‌ పట్టభద్రుల ఎమ్మెల్సీ స్థానంలో 70.42 శాతం ఓటింగ్ జరిగింది. కరీంనగర్‌, మెదక్‌, ఆదిలాబాద్‌, నిజామాబాద్‌ పట్టభద్రుల ఎమ్మెల్సీ స్థానంలో ఐఎన్‌సీ అభ్యర్థి నరేందర్‌రెడ్డి, బీజేపీ అభ్యర్థి సి. అంజిరెడ్డి, బీఎస్‌పీ అభ్యర్థి ప్రసన్న హరికృష్ణల మధ్య ముక్కోణపు పోటీ జరిగింది. 
ఈవెంట్తేదీనోటిఫికేషన్ తేదీ 2025 ఫిబ్రవరి 3నామినేషన్ల దాఖలుకు చివరి తేదీ 2025 ఫిబ్రవరి 10 నామినేషన్ల పరిశీలన తేదీ 2025 ఫిబ్రవరి 11అభ్యర్థుల ఉపసంహరణకు చివరి తేదీ 2025 ఫిబ్రవరి 13ఎన్నికల తేదీ2025 ఫిబ్రవరి 27ఓట్ల లెక్కింపు తేదీ2025 మార్చి 3ఎన్నికలు ప్రక్రియ ముగిసే తేదీ2025 మార్చి 8

మార్చి
రాష్ట్రంలోని 5 ఎమ్మెల్యే కోటా ఎమ్మెల్సీ ఎన్నికలకు కేంద్ర ఎన్నికల సంఘం షెడ్యూల్‌ను ఫిబ్రవరి 24న ప్రకటించింది. తెలంగాణలోని 5 ఎమ్మెల్సీ స్థానాలకు మార్చి 20న పోలింగ్‌ నిర్వహించనున్నట్టు కేంద్ర ఎన్నికల సంఘం వెల్లడించింది. మార్చి 20న ఉదయం 9 గంటల నుంచి సాయంత్రం 4గంటల వరకు పోలింగ్‌ జరగనుంది.

కాంగ్రెస్‌ పార్టీ నుండి విజయశాంతితో పాటు అద్దంకి దయాకర్‌, కేతావత్ శంకర్ నాయక్‌లను అభ్యర్థులుగా ఖరారు చేస్తూ మార్చి 9న ఏఐసీసీ ప్రధాన కార్యదర్శి కేసీ వేణుగోపాల్‌ ప్రకటన విడుదల చేశాడు. 
ఈవెంట్తేదీనోటిఫికేషన్ తేదీ 2025 మార్చి 3నామినేషన్ల దాఖలుకు చివరి తేదీ 2025 మార్చి 10నామినేషన్ల పరిశీలన తేదీ 2025 మార్చి 11అభ్యర్థుల ఉపసంహరణకు చివరి తేదీ 2025 మార్చి 13ఎన్నికల తేదీ2025 మార్చి 20ఓట్ల లెక్కింపు తేదీ2025 మార్చి 20ఎన్నికలు ప్రక్రియ ముగిసే తేదీ2025 మార్చి 24
ఏప్రిల్
హైదరాబాద్ స్థానిక సంస్థల కోటా ఎమ్మెల్సీ ఎన్నికల షెడ్యూల్‌ను కేంద్ర ఎన్నికల సంఘం మార్చి 24న విడుదల చేసింది. మార్చి 28వ తేదీన ఈ ఎన్నికలకు నోటిఫికేషన్ జారీ చేయబడుతుంది. హైదరాబాద్ స్థానిక సంస్థల ఎమ్మెల్సీ ఎన్నికల్లో ఎంఐఎం అభ్యర్థి మీర్జా రియాజ్‌ ఉల్‌ హసన్‌ ఎఫెండి, బీజేపీ అభ్యర్థి డాక్టర్‌ ఎన్‌. గౌతమ్‌రావు నామినేషన్లు దాఖలు చేశారు.

ఈ ఎన్నికల్లో హైదరాబాద్‌ పరిధి నుంచి 81 మంది కార్పొరేటర్‌లతో పాటు 29 ఎక్స్‌అఫిషియో సభ్యులతో కలిపి మొత్తం 112మంది ఓటర్లున్నారు. హైదరాబాద్‌ జిల్లాలో జరిగిన స్థానిక సంస్థల ఎమ్మెల్సీ ఎన్నిక ఏప్రిల్ 23న జరగగా, 78% పోలింగ్‌ నమోదైంది. మొత్తం 112 ఓటర్లలో 88 మంది పోలింగ్‌లో పాల్గొనగా, బీఆర్‌ఎస్‌ పార్టీ ఎవరూ ఓటు వేయలేదు.  మజ్లిస్‌ నుండి 50 మంది, బీజేపీ నుండి 24 మంది, కాంగ్రెస్‌  నుండి 14 మంది, 31 మంది ఎక్స్‌అఫీషియో సభ్యులకు గాను 22 మంది, 81 మంది కార్పొరేటర్లకుగాను 66 మంది ఓటు హక్కు వినియోగించుకున్నారు.
ఈవెంట్తేదీనోటిఫికేషన్ తేదీ 2025 మార్చి 28నామినేషన్ల దాఖలుకు చివరి తేదీ 2025 ఏప్రిల్ 4నామినేషన్ల పరిశీలన తేదీ 2025 ఏప్రిల్ 7అభ్యర్థుల ఉపసంహరణకు చివరి తేదీ 2025 ఏప్రిల్ 9ఎన్నికల తేదీ2025 ఏప్రిల్ 23ఓట్ల లెక్కింపు తేదీ2025 ఏప్రిల్ 25ఎన్నికలు ప్రక్రియ ముగిసే తేదీ2025 మే 2
పార్టీల బలాబలాలు

ఎంఐఎంకు 41 కార్పొరేటర్లు, 9 ఎక్స్ ఆఫీసీయో సభ్యులు మొత్తం 50 ఓట్లు

బీజేపీకి 18 కార్పొరేటర్లు, 6 ఎక్స్ ఆఫీసీయో సభ్యులు మొత్తం 24 ఓట్లు

కాంగ్రెస్‌కు ఏడుగురు కార్పొరేటర్లు, ఏడుగురు ఎక్స్ ఆఫీసీయో సభ్యులు మొత్తం 14 ఓట్లు

బీఆర్ఎస్‌కు 15 కార్పొరేటర్లు, 9 ఎక్స్ ఆఫీసీయో సభ్యులు మొత్తం 24 ఓట్లు

ఎమ్మెల్సీ ఎన్నికల ఓట్ల లెక్కింపు ఏప్రిల్ 25న జీహెచ్‌ఎంసీ ప్రధాన కార్యాలయంలోని పన్వర్‌ హాల్‌లో జరగగా ఎంఐఎం అభ్యర్ది మీర్జా రియాజ్ ఉల్ హాసన్, బీజేపీ అభ్యర్థి గౌతమ్ రావుపై గెలిచాడు. మీర్జా రియాజ్ ఉల్ హాసన్ కు 63 ఓట్లు వచ్చాయి, బీజేపీ అభ్యర్థి గౌతమ్ రావుకు 25 ఓట్లు వచ్చాయి.
నవంబర్
బీఆర్​ఎస్​ ఎమ్మెల్యే మాగంటి గోపీనాథ్‌ జూన్ 2025లో మృతి చెందడంతో జూబ్లీహిల్స్‌ నియోజకవర్గంలో ఉప ఎన్నిక అనివార్యమైంది. బీహార్ శాసనసభ ఎన్నికల షెడ్యూల్‌తో పాటు దేశవ్యాప్తంగా జూబ్లీహిల్స్ సహా 8 శాసనసభ ఉపఎన్నికల స్థానలకు నవంబర్ 11వ తేదీన పోలింగ్ నిర్వహించనున్నట్లు అక్టోబర్ 6న ప్రధాన ఎన్నికల కమీషనర్ జ్ఞానేష్ కుమార్ వెల్లడించాడు. షెడ్యూల్‌ ప్రకారం జూబ్లీహిల్స్‌ ఉప ఎన్నికకు అక్టోబర్ 13వ తేదీన ఎన్నికల సంఘం నోటిఫికేషన్‌ విడుదల చేయనుంది. ఆ రోజు నుంచే నామినేషన్ల ప్రక్రియ ప్రారంభమై 21వ తేదీ వరకు నామినేషన్లను స్వీకరించనున్నారు. 22న నామినేషన్ల పరిశీలన, 24 వ తేదీ వరకు నామినేషన్ల ఉపసంహరణ తరువాత నవంబర్ 11న ఉపఎన్నిక పోలింగ్‌ జరగనుంది. 14న ఓట్ల లెక్కింపు అనంతరం విజేతను ప్రకటిస్తారు. హైదరాబాద్‌ జిల్లాలో ఎలక్షన్ కోడ్‌ అక్టోబర్ 6 నుండే అమల్లోకి వచ్చిందని ఎన్నికల కమిషన్‌ ప్రకటించింది. 

ఈ ఎన్నికలలో మొత్తం 211 మంది అభ్యర్థులు నామినేషన్లు వేయగా, 130 తిరస్కరించగా, 81 మంది అభ్యర్థులు అర్హత పొందారు, 23 మంది నామినేషన్స్ ఉపసంహరించుకున్నారు, చివరికి 58 మంది అభ్యర్థులు పోటీపడుతున్నట్టు రిటర్నింగ్‌ అధికారి తెలిపారు. జూబ్లీహిల్స్ నియోజకవర్గ చరిత్ర ఇంత మంది ఎన్నికల్లో పోటీ చేయడం ఇదే తొలిసారి. నవంబర్ 11న జరిగిన ఎన్నికల్లో 48.47 శాతం పోలింగ్ నమోదు అయింది.  

నవంబర్ 11న జరిగిన ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీఆర్ఎస్ అభ్యర్థి మాగంటి సునీతపై  24,729 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. నవీన్ యాదవ్ 98,988 ఓట్లతో విజేతగా, సునీత 74,259 ఓట్లతో రెండవ స్థానంలో, బిజెపి అభ్యర్థి లంకల దీపక్ రెడ్డి 17,061 ఓట్లతో మూడవ స్థానంలో నిలిచాడు.

 స్థానిక సంస్థల ఎన్నికలు 
* ప్రధాన వ్యాస్యం: 2025 తెలంగాణ స్థానిక సంస్థల ఎన్నికలు

మూలాలు

వర్గం:తెలంగాణలో ఎన్నికలు